# Ars Amatoria

### De Viquipèdia

L'Ars Amatoria o l'Art d'Estimar fou escrit per l'escriptor llatí Ovidi. És un llibre didàctic que pretén ensenyar l'art de seduir i la manera de comportar-se en la vida de parella. Té un to molt humorístic i irònic, com també alguns passatges on critica la societat del seu temps (la Romana del s. Idc). En l'època que fou publicada fou considerada "amoral" per la classe dirigent, però no per la classe popular, doncs l'Ars Amatoria va tenir un gran èxit de públic.

L'obra està distribuida en tres llibres, els dos primers van destinats als homes, i el darrer a les dones.

## [edita] Llibre I

Aquest primer llibre comença amb una definició del concepte d'art, basada en la pròpia experiència de l'autor. Seguidament Ovidi afirma que la mateixa Venus, deessa de l'amor l'ha proclamat “mestre del tendre amor”. Llavors l'autor ens explica on trobar les dones, és a dir, els millors llocs per anar de “cacera”: el teatre, el circ, el fòrum, etc. Tot seguit, entrem a la part central del llibre, on se'ns mostra com s'ha de seduir una dona. Primer es recomana confiança a l'home, ja que totes les dones són aconseguibles, i demostra això posant els exemples mítics de passió femenina de Biblis i Caune, Mirra i el seu pare i Pasífae i el toro. Ara només resta aplicar la millor tècnica per a seduir una dona, guanyar-se la complicitat de la seva esclava. Segueix donant consells per a la seducció, com ara que l'eloqüència també es molt útil, que als homes els escau una bellesa descurada (posa els exemples de Bacus i Ariadna), que a les dones els agrada ser forçades (exemple de la violació de Deidama per Aquil·les), i que l'home sempre ha de ser el que porti la iniciativa.

## [edita] Llibre II

Està dedicat a aconsellar als homes com mantenir l'amor de la dona seduïda, per aquest motiu convoca la deessa Venus, el seu fill Cupido i la musa Erato, i ens explica, quan parla de les ales de l'amor, l'episodi de Dèdal i Ícar. Un dels primers consells que dona es que cal cultivar l'esperit, ja que la bellesa física es efímera, i continua dient que ell dona consells per als pobre, que no per als rics, ja que aquests ho tenen molt fàcil perquè poden oferir regals. Seguidament Ovidi ens enumera les qualitats que ha de tenir un home per a poder conservar l'amor de la seva estimada: insistència (posa l'exemple de Milanió i Atalanta), paciència, condescendència i servicialitat. L'última part d'aquest segon llibre la dedica a donar consells, cal guanyar-se la confiança dels criats, cal lloar els encants i els vestits de l'estimada, cal fingir preocupació quan aquesta estigui malalta, si es produeix una ruptura el millor remei es la unió sexual, cal ser resignat i tolerant amb les infidelitats (aquí posa l'exemple de Volcà amb Venus i Mart), cal dissimular els seus defectes, etc. Acaba el llibre auto proclamant-se mestre d'amor.

## [edita] Llibre III

Aquest últim llibre comença amb una reflexió sobre la conveniència d'instruir les dones en l'art de l'amor. Tot seguit alaba les dones, ja que el seu amor és més ferm i durador que els dels homes (per demostrar-ho, posa l'exemple d'Ariadna, Filis i Dido). Desprès dona uns consells sobre l'aparença externa: pentinats, vestits, dissimulació dels defectes, etc. I sobre petites arts que aquestes han de dominar com són riure, plorar, parlar, ballar... També, com al llibre I, enumera els llocs n anar de cacera, que són els mateixos que per als homes. També aconsella les dones tenir estil a l'hora d'escriure cartes, tenir bon caràcter i no ser gaire avaricioses a l'hora d'exigir regals (sobretot als poetes) i comenta que pot ser útil fingir que hi ha un rival i donar, de tant en tant, alguna negativa.

Ja per acabar, l'autor ens adverteix del perill de la gelosia, exemplificant-ho amb el mite de Cèfal i Procris. Com a punt i final, Ovidi demana a les dones que també el reconeguin com a mestre en l'art de l'amor.

Obtingut de "http://ca.wikipedia.org../../../a/r/s/Ars_Amatoria_6b75.html"

Categoria: Literatura

##### Views

- Article
- Discussió
- Revisió actual

##### Cerca